આછા છાણ લીંપણના ચોકા ઉપર કલાગૌરીના મૃતદેહને સુવાડેલો હતો. ધીમે રહી દીધા ઊઠી અને ડૂસકા લેતા લેતા નરોત્તમદાસને મૃતદેહથી સહેજ દૂર ખુરશીમાં બેસાડયા. લોકો આવી મૃતદેહ ફરતે પ્રદક્ષિણા ફરતા ફૂલહાર કે ફૂલ ચઢાવતા હતા. અંદર રસોડામાં પુત્રવધૂ હરિતા એક બુઝૂર્ગ માજીના સૂચન મુજબ આખરી વિદાયની તૈયારી કરી રહી હતી. બહાર જમાઈ ગૌરાંગ આવેલા સ્વજનો સાથે શબવાહિની માટેની સૂચના આપવામાં વ્યસ્ત હતા.